JOULUTIEDOTE 2015

MASKUN HEMMINGIN TYTTÄRET JA POJAT RY

Itsenäisyyspäivän kirkko ja soihtukulkue 6.12.

Itsenäisyyspäivän vietto alkaa jumalanpalveluksella Maskun kirkossa klo 10. Pukeuduthan partioasuun.

Itsenäisyyspäivän iltana on partiolaisten perinteinen soihtukulkue. Kokoonnumme Hemmingin tuvan (vanha seurakuntatalo) pihalle klo 17.30. Pukeudu lämpimästi (sateella sadevaatteisiin) ja laita kaulaasi partiohuivi. Käsiin kannattaa pukea vanhat hanskat, koska soihduista saattaa tarttua petrolin hajua. Muistathan, että kulkueessa ollaan hiljaa ja rauhallisesti. Omia lyhtyjä ei tarvita.

Kuljemme reittiä: Hemmingin tupa Riihipolku – Maskulantie – Luuka-palvelukeskus – Maskuntie – kirkko – Hemmingin tupa. Myös partiolaisten perheenjäsenet voivat osallistua soihtukulkueeseen. Toivomme, että jätätte autot kotiin tai seurakuntatalon parkkipaikalle ja liitytte kulkueeseen jalan.

Joulujuhla **torstaina 10.12.**

Lippukunnan joulujuhlaa vietetään Maskun seurakuntatalolla **torstaina 10.12.** klo 18.00–19.15. Joulujuhlassa on luvassa jouluista ohjelmaa ja joulupullaa. Tilaisuus on tarkoitettu lippukuntalaisille. Pukeuduthan partioasuun.

Joulumyyjäiset 13.12.

Lippukuntamme joulumyyjäiset järjestetään Maskun seurakuntatalolla klo 11.00–12.30. Myyjäisissä sudenpentulaumat, seikkailijajoukkueet, tarpoja- ja samoajaryhmät myyvät itse valmistamiaan tuotteita. Partiolaisten vanhemmat voivat tuoda myyjäistuotteita lippukunnan pöytään. Myös Tuki ry:llä on oma pöytä, jossa kerätään varoja lippukuntamme hyväksi. Lisäksi myytävänä on arpoja sekä pientä purtavaa.

Pöytävaraukset tulee tehdä **6.12.** mennessä Kristina Elovaaralle (p. 050 3611 429). Myyjäisaamuna myyjien pitää olla paikalla **viimeistään klo 9.00.**

Joulutervehdys Maskun terveyskeskukseen 24.12.

Käymme viemässä hyvän joulun toivotukset Maskun terveyskeskuksen vuodeosaston potilaille. Ohjelmassa on joululauluja yhdessä joulupukin kanssa. Vierailu alkaa klo 13.30 ja kestää yleensä noin tunnin. Kaikenikäiset partiolaiset ja heidän vanhempansa ovat tervetulleita mukaan laulamaan joululauluja ja viemään hyvää joulumieltä. Tapaamme jouluaattona 13.30 Maskun terveyskeskuksen vuodeosaston ulko-ovella.

Kynttiläkirkko 25.12.

Joulupäivän iltana hiljennymme tunnelmallisessa kynttiläkirkossa, joka alkaa klo 21.00 Maskun kirkossa. Noin tunnin mittaiseen musiikkitilaisuuteen ovat kaikki tervetulleita. Kynttiläkirkon jälkeen johtajisto käy sytyttämässä kynttilät poisnukkuneiden partiotovereiden muistoksi.

Tammikirkko 17.1.2016

Uuden vuoden ensimmäinen yhteinen partiotapahtuma on perinteinen kevätkauden avauskirkko, Tammikirkko. Kaikki partiolaiset sekä heidän perheensä kokoontuvat Maskun kirkkoon su 17.1.2016 klo 10.

Jouluterveisin Sara Kannisto, 050 560 4983